Shalom ja hyvää iltaa! Tässä TV7-uutiset Jerusalemista.
Olen Erin Viner ja tuuraan Jonathan Hesseniä. Uutisotsikoissa tänään: -
Israelin strategiaministeri korosti, -
mikä Israelia pidättelee toimittamasta Ukrainalle aseita.
Liettuan pääministeri Ingrida Šimonytė lupasi edistää ponnisteluita -
saada Iranin IRGC nimitettyä EU:ssa terroristijärjestöksi.
Pääministeri Benjamin Netanjahu vahvisti parlamentille, -
ettei mikään ydinohjelmaa koskeva sopimus Iranin kanssa sido Israelia.
Yli 90 prosenttia Israelin turvaongelmista -
johtuu Iranista ja sen kätyreistä.
Vaikka Israel ja USA eivät aina ole yhtä mieltä asian käsittelytavasta, -
ne tekevät silti tiivistä yhteistyötä asiassa.
Israelin strategiaministeri Ron Dermer painotti asiaa -
Amerikanjuutalaisen komitean, AJC:n, vuotuisen foorumin kyselytunnilla.
Bidenin hallinto on puhunut meille hyvin suoraan -
läpi koko prosessin, ja teemme tiivistä yhteistyötä.
Lienette kuulleet pääministeriltä, että maidemme yhteistyö -
on huipussaan turvallisuus- ja tiedusteluasioissa, ja se on totta.
Olen ollut suurlähettiläänä 7,5 vuotta -
ja osallistunut USA:n ja Israelin asioiden hoitoon 13 vuotta.
Yhteistyö on parhaimmillaan.
Käymme suorapuheisia, avoimia keskusteluita Iranista.
Vaikka maiden välinen yhteistyö on selvää, -
USA:n ja Israelin toimintapolitiikat eroavat siinä, -
miten Irania estetään hankkimasta ydinaseita.
Emme aina ole yhtä mieltä asiasta.
Mikä tahansa sopimus, joka jättää Iranille infrastruktuurin, -
jota se tarvitsee ydinaseiden rakentamiseen, -
on meistä lähtökohtaisesti huono.
Muistatte, että kahdeksan vuotta sitten -
Netanjahu kävi kongressissa puhumassa ydinsopimusta vastaan.
Sopimuksessa oli purkulausekkeita 5, 8, 10 ja 15 vuoden päässä.
Se kuulosti pitkältä ajalta, mutta 5 vuotta meni jo, -
ja 8 vuoden merkkipaalu tulee vastaan lokakuussa, -
kun ohjusrajoitukset poistetaan.
10 vuoden kohdalla sentrifugirajoitukset poistetaan, -
ja 15 vuoden kohdalla varastojen rajoitukset.
Siksi olisi tärkeää purkaa fyysinen infrastruktuuri, -
jota Iran tarvitsee ydinaseiden rakentamiseen, -
tai poistaa sopimuksen purkulausekkeet.
Ne olivat ydinongelma, koska niillä kaikki Iranin ydinohjelman rajoitukset -
poistettaisiin automaattisesti. Siksi Israel vastusti sitä.
Kun kysyttiin, millaiseen sopimuksen Israel suostuisi, Dermer vastasi näin.
Kun me Israelissa arvioimme mitä tahansa sopimusta, -
katsomme, mitä Iran siitä saa ja mistä se luopuu.
Pyydetäänkö Irania heikentämään infrastruktuuria? Mitä se saa?
Tiedämme, että se yrittää saada rahaa, -
eikä se käytä rahoja kansalliskaartin jäsenten palauttamiseen.
Se käyttää rahat hyökkäys- ja terrorismikampanjaan -
pitkin Syyriaa, Libanonia, Gazaa ja Jemeniä, pitkin kaikkia alueita, -
joista käsin se pyrkii kiristämään silmukkaa Israelin kaulan ympärillä.
Mistä se luopuu? Kuulitte, kuinka Iranin korkein johtaja sanoi juuri, -
että Iran solmii mieluusti sopimuksen, -
mutta se ei tahdo kajota infrastruktuuriinsa.
Mitä USA siis saa sopimuksesta?
Tiedämme, mistä se luopuu, mutta emme tiedä, mitä se saa.
Pitää odottaa... - Eikö varastojen jäädyttäminen riitä?
Ei riitä, koska silloin hyväksyttäisiin käytännössä korkea rikastusaste, -
ja meistä se oli huono idea ennen ja se on sitä yhä.
Strategiaministeri Dermer painotti jälleen kerran, -
että mitä tulee Iraniin, Israel tietää, mitä odottaa USA:lta.
Israel ei ole yllättynyt. Käymme jatkuvasti avointa keskustelua.
Olin juuri Washingtonissa ja tapasin turvallisuusneuvos Jake Sullivanin -
oman turvallisuusneuvoksemme Tsachi Hanegbin kanssa.
Kävimme suoria keskusteluja, ja yritämme tehdä voitavamme, -
jotta pääsisimme samalle sivulle USA:n kanssa. Jatkamme ponnistelua.
Dermeriltä kysyttiin myös -
Iranin ja Venäjän suhteiden syvenemisen vaikutuksista Israeliin.
Olemme aina olleet huolissamme siitä, -
mitä järjestelmiä Venäjä voisi toimittaa Iranille -
ja miten vaarallista se voi olla meille.
Tarkkailemme Venäjän ja Ukrainan tannerta tiiviisti.
Monet eivät ymmärrä Ukrainan sodan suhteen meidän näkemäämme riskiä, -
että toimitetut asejärjestelmät voivat päätyä vääriin käsiin.
Sanotaan, että Ukrainalle toimitetaan asejärjestelmä. Se kuulostaa hyvältä.
Huomenna se päätyy Venäjän käsiin ja sitä kautta Iranille.
Iran takaisinmallintaa järjestelmän, -
ja yhtäkkiä se vaarantaa miljoonat israelilaiset.
Nämä asiat näyttävät yksinkertaisilta, mutta ne eivät ole sitä.
Israel on koko ajan tukenut Ukrainaa, -
mutta tarkkailemme jatkuvasti Venäjän ja Iranin suhdetta.
Se tuskin toimii vain yhteen suuntaan.
AJC-foorumilla puhui myös Liettuan pääministeri Ingrida Šimonytė, -
joka korosti mahtavan AJC-järjestön lavalla Israelissa -
Israelin tärkeää tukea Ukrainalle Venäjän hyökkäystä vastaan.
Uskon, että Israelin kokemus oikeuden ja historiallisen totuuden etsinnässä -
on kriittisen tärkeää Ukrainalle.
Neuvonne ovat arvokkaita tulevaisuudessa.
Šimonytė painotti Venäjän ja Iranin liiton syvenemisen vaaroja.
Iran muun muassa vie aseita Venäjälle, -
ja vastineeksi se saa apua ydinase-edistyksensä salaamisessa.
Tämän julman sodan aikana olemme nähneet -
paitsi demokratioiden ennennäkemättömän yhteishengen -
myös vahvistuvan Venäjän ja Iranin liittolaisuuden.
Molemmat kerjäävät hylkiön asemaa, -
ja kumpikin katsoo olevansa turmeltunutta länttä vastaan.
Valitettavasti se asema hyödyttää niitä vastavuoroisesti.
Venäjä saa Iranilta aseita, ja Iran samaan aikaan suojan -
edistää ydinohjelmaansa ja lietsoa alueellista epävakautta.
Uhat demokraattisen maailman turvallisuudelle leviävät.
Šimonytė korosti, että Liettua ajaa EU-pakotteita -
Iranin drooniteollisuutta vastaan, ja vannoi, että lisätoimiin ryhdytään.
Lisäksi Liettua ponnistelee, jotta EU nimittäisi IRGC:n terroristijärjestöksi.
Erillisessä kokouksessa pääministeri Benjamin Netanjahun kanssa -
pääministerit painottivat, että maiden suhteita vahvistetaan.
Liettualla ja Israelilla on erinomaiset suhteet, -
ja ne vahvistuvat entisestään vierailunne ansiosta.
Olette tervetullut ystävä Jerusalemiin. - Kiitos, että otitte vastaan.
Olen samaa mieltä erityisestä suhteestamme.
Kummankin maan on pitänyt taistella paikastaan maailmassa, -
ja osaamme arvostaa saavutuksiamme.
Sitten Israelin parlamenttiin, missä pääministeri Netanjahu osallistui -
kautensa ensimmäiseen ulko- ja puolustuskomitean tapaamiseen.
Istunnossa puheenjohtaja Juli Edelstein puhui -
tarpeesta ymmärtää paremmin valtion puolustuslaitokselle antamia ohjeita, -
kun julkisuudessa puhutaan monen sektorin sodan mahdollisuudesta.
Meidän on hyvin tärkeää keskittyä poliittisiin toimintaohjeisiin.
Ne välitetään poliittiselta portaalta turvallisuuslaitokselle ja IDF:lle.
Se ei ole salaisuus, että käymme järeitä keskusteluja Israelissa -
monisektorisen konfliktin mahdollisuudesta.
Tiedämme, että toisaalta mikään yksittäinen taho ei valmistaudu -
monen sektorin sotaan meitä vastaan, mutta kaikkeen pitää varautua.
Meidän täytyy vain saada poliittiselta päällystöltä oikeat toimintaohjeet -
ja kuroa umpeen kuilut tahtomme ja vaatimusten -
sekä valmiutemme ja valtion ja puolustuslaitoksen tilan välillä.
Netanjahu luonnollisesti painotti avauspuheessaan, -
että Iran on yhä edelleen Israelin suurin uhkatekijä.
Hän myös välitti jälleen Israelin viestin USA:lle.
Yli 90 prosenttia turvaongelmistamme kumpuaa Iranista ja sen välikäsistä.
Tähtäämme politiikallamme laajentamaan rauhan piiriä -
ja estämään Irania ja sen kätyrejä.
Kantamme on selvä: mikään sopimus Iranin kanssa ei sido Israelia, -
ja puolustamme itseämme jatkossakin.
Vastustamme alkuperäistä sopimusta, mikä näyttäisi toimivan, -
mutta näkemyseroja on vielä myös pienemmistä sopimuksista, -
emmekä salaile sitä. Kerromme politiikkamme selvästi -
niin julkisesti kuin suljetuissa tiloissa.
Toisella kädellä estämme Irania -
ja toisella laajennamme tarmokkaasti rauhan piiriä.
Meillä on suuria haasteita mutta myös valtavia mahdollisuuksia.
Kiitos seurasta!
Rukoilkaa rauhaa Jerusalemille ja pelastusta Israelille.
Olen Erin Viner. Siunattua illanjatkoa! Huomiseen, jos Luoja suo.
Suomennos: Maija Tuukkanen